# e-Tinglysning - WSDL for Underskriftsmappe

## Underskriftsmappe

Servicegruppen underskriftsmappe samler alle services der vedrører underskrift af anmeldelser. Teknisk ligger underskriftsmappen sammen med de administrative webservices.

### Forretningsmæssigt overblik

Underskriftsmappen anvendes til at indsamle de nødvendige digitale underskrifter, der skal angives i en anmeldelse inden den kan sendes til tinglysning.

Anmelderen har ansvaret for anmeldelsen og indholdet af den, men det behøver ikke at være anmelderen der udfærdiger anmeldelsen. Således kan én part udarbejde en anmeldelse, som en anden skal anmelde. Hvis en anmeldelse ligges i underskriftsmappen, hvor udfærdigeren ikke er anmelder har udfærdigeren ikke mulighed for tilgå anmeldelsen i underskriftsmappen.

Når anmeldelsen anbringes i underskriftsmappen, skal den være komplet udfyldt. Dette inkluderer anmelderinformation og afgiftskassen. Anmelderen kan til en hver tid tage dokumentet ud igen og rette i informationerne. Ved følgende operationer sendes en notifikation til anmelderen:

- Efter modtagelse af nyt dokument i underskriftsmappen
- Modtagelse af underskrift
- Efter kald til HentOgSlet operationen

Notifikationen indeholder alt data og er ens bortset fra en statuskode, som angiver operationen. Det er muligt at angive en e-mail adresse til notifikationer. F.eks. til de tilfælde, hvor anmelder ikke er tilmeldt system-system ordningen.

### Tegningsberettigede

I de tilfælde, hvor en eller flere af rollerne i anmeldelsen er en virksomhed, er det muligt at angive hvor mange underskrifter, der skal påføres i underskriftsmappen.

For hvert CVR-nummer, er det muligt at angive en eller flere tegningsberettigede. En tegningsberettiget kan være ukendt. I så fald kan enhver der har et medarbejdercertifikat underskrive for virksomheden. Alternativet er at angive et specifikt CPR-nummer på den medarbejder der skal underskrive. Personen kan i det tilfælde underskrive med både sit personlige certifikat og medarbejdercertifikatet.

Under prøvelsen undersøger e-TL om tegningsreglerne er overholdt ved opslag hos CVR og i underskriftsdatabasen. Angivelsen af tegningsberettigede har således alene relevans i forbindelse med underskriftsmappen. Prøvelsen af tegningsreglerne foregår på baggrund af CPR-numre og navne (der hentes fra CPR-registeret). Derfor er det et krav at der i forbindelse med tinglysning skal benyttes særlige medarbejdercertifikater, der kan tilbageføres til et CPR-nummer med kald til CA (TDC).

### Underskrift i underskriftsmappen

Signering sker udelukkende internt i underskriftmappen. Alle der skal underskrive dele af en anmeldelse logger på tinglysning.dk og vælger den anmeldelse de vil underskrive. DokumentUnderskriv er udelukkende en intern e-TL service, som tinglysning.dk anvender i forbindelse med disse underskrifter.

Der er dog følgende undtagelse for signering i underskriftmappen.

- Anmelderen kan anvende system-til-system grænsefladen og i eget system underskrive anmeldelsesdokumentet for alle roller der kan dækkes af anmelderordningen. Grunden til at dette er muligt er at det her en anmelderen der har det fulde ansvar for det underskrevne.

Alle andre skal på tinglysning.dk og underskrive i underskriftsmappen. Dette er påkrævet fordi det efterfølgende er DSS, der er erstatningsansvarlig. Tinglysning.dk sikrer via en secure signer at det man ser i underskriftsøjeblikket også er det der er tinglyst (WYSIWYS).

### Tidsafgrænsning

Dokumenter ligger i underskriftmappen i en begrænset periode. Hvis ikke alle signaturer er påført indenfor denne periode, bliver anmeldelsen slettet og der vil blive sendt besked til udfærdigeren via NotifikationModtag. Udfærdiger skal implementere e-TL.Udfaerdiger.Underskriftmappe web service der indeholder NotifikationModtag.

Det er muligt for udfærdigeren at angive gyldighedsperioden, der skal gælde for anmeldelsen, når den placeres i underskriftsmappen. Hvis denne angives gælder den liggetid, der er defineret i systemet. Anmelder modtager via NotifikationModtag besked om snarligt udløb for en anmeldelse, der er lagt i underskriftmappen.

### Tilbagekaldelse af underskrifter

For hvert dokument i underskriftsmappen er det er muligt at markere om det skal være muligt at tilbagekalde underskrifter.

Hvis angives at det skal være muligt at tilbagekalde underskrifter, så vil anmelderen få en notifikation, hvis der er en der tilbagekalder sin underskrift. Underskriften fjernes fra dokumentet, der forbliver i underskriftsmappen.

### Tinglysning

Fra tinglysning.dk portalen er det muligt at tinglyse fra underskriftsmappen. Dette implementeres ved at portalen henter og sletter dokumentet og derefter tinglyser det.

System-system anmeldere er ansvarlige for at kalde HentOgSlet før en anmeldelse tinglyses, så den ikke er i underskriftsmappen efter tinglysning.

### Signering

Signering sker udelukkende internt i underskriftmappen. Alle der skal underskrive dele af en anmeldelse logger på tinglysning.dk og vælger den anmeldelse de vil underskrive. DokumentUnderskriv er udelukkende en intern e-TL service, som tinglysning.dk anvender i forbindelse med disse underskrifter.

Der er dog følgende undtagelser for signering i underskriftmappen.

- Autoriseret anmelder kan vælge at underskrive de krævede elementer i anmeldelsen i eget system i henhold til anmelderordningen.
- Godkendt anmelder kan anvende system-til-system grænsefladen og i eget system underskrive hele anmeldelsesdokumentet i rollen som anmelder.
- Ved underskrift i eget system anvendes XML-baseret underskrift og altid på hele anmeldelsen. Det betyder at alle XML elementer i SOAP BODY på nær Signature skal underskrives.

### Roller

Responsible: | Tinglysningsrettens' udviklingsleverandør
Accountable: | Tinglysningsretten
Consulted: | System-til-System brugere, Tinglysningsrettens portal udviklingsteam
Informed: | OIO

## Targetnamespace

http://rep.oio.dk/tinglysning.dk/service/interface/administration/1/

## Inkluderer

- ../../../message/administration/1/DokumentIndsaet.xsd - http://rep.oio.dk/tinglysning.dk/service/message/administration/1/
- ../../../message/administration/1/DokumentIndsaetSvar.xsd - http://rep.oio.dk/tinglysning.dk/service/message/administration/1/
- ../../../message/administration/1/DokumentHentOgSlet.xsd - http://rep.oio.dk/tinglysning.dk/service/message/administration/1/
- ../../../message/administration/1/DokumentHentOgSletSvar.xsd - http://rep.oio.dk/tinglysning.dk/service/message/administration/1/

## Beskeder

- DokumentIndsaetRequest - admmsg:DokumentIndsaet
- DokumentIndsaetResponse - admmsg:DokumentIndsaetSvar
- DokumentHentOgSletRequest - admmsg:DokumentHentOgSlet
- DokumentHentOgSletResponse - admmsg:DokumentHentOgSletSvar

## Operationer

PortType: Underskriftsmappe

### Operation DokumentIndsaet

Beskrivelse | Indsætter et anmeldelsesdokument i underskriftmappe. Der leveres synkront et svar tilbage med UnderskriftsmappeIdentifikator, som efterfølgende kan bruges til at referere til dokumentet. Asynkront sendes en notifikation til den der er angive som anmelder. Hvis der er angivet en e-mail adresse, sendes også en e-mail.
Input | admifc:DokumentIndsaetRequest
Output | admifc:DokumentIndsaetResponse
Fejlhåndtering |
Interaktionsmønster | Forespørgsel-svar

### Operation DokumentHentOgSlet

Beskrivelse | Henter og sletter et dokument fra underskriftsmappen. Svaret kommer i form af en notifikation.
Input | admifc:DokumentHentOgSletRequest
Output | admifc:DokumentHentOgSletResponse
Fejlhåndtering |
Interaktionsmønster | Forespørgsel-svar Denne service operation er Forespørgsel-svar, men er også et forløb, idet der kommer efterfølgende notifikation hændelser på dokumentet.